4. ΝΟΜΟΣ υπ’ αριθ. 527 της 7/10 Ιαν. 1948 (ΦΕΚ Α΄ 8)  Περί προσόντων διορισμού Παιδαγωγών Εθν. Παιδικών Σταθμών και Διευθυντριών Εθνικών Αγροτικών Νηπιοτροφείων και Παιδικών Σταθμών.  Άρθρ.1.-Εις θέσεις Παιδαγωγών Εθνικών Παιδικών Σταθμών διορίζονται από της ισχύος τους παρόντος επί βαθμώ γραφέως β΄ τάξεως δυνάμενοι να προαχθώσι μέχρι και του βαθμού του ακολούθου μετά πενταετή ευδόκιμον υπηρεσίαν εις έκαστον βαθμόν και μετά γνωμάτευσιν του Διοικητικού Συμβουλίου του Υπουργείου Κοινωνικής Προνοίας και νηπιοκόμοι, προτιμωμένων των εκπαιδευθεισών εις την Σχολήν Βοηθητικού Προσωπικού Συμβουλευτικών Κέντρων και Ιατρείων του Πατριωτικού Ιδρύματος Κοινωνικής Προνοίας και Αντιλήψεως ή εχουσών ενιαύσιον τουλάχιστον υπηρεσίαν εις Εθνικά Αγροτικά Νηπιοτροφεία ή Πρεβαντόρια του Αμερικανικού Ιδρύματος Εγγύς Ανατολής. Αύται δεν δύνανται να καταλάβωσι θέσιν Διευθυντρίας Παιδικού Σταθμού. Άρθρ.2.-Τελειόφοιτοι Γυμνασίου κεκτημένοι πτυχίου ειδικού Οικοκυρικού Τμήματος του Ν.Δ. 1834/42 «περί συστάσεως Οικοκυρικών Τμημάτων εις Εθνικά Ορφανοτροφεία θηλέων κλπ.» διατηρηθέντος εν ισχύϊ δια της υπ’ αριθ. 182/46 πράξεως του Υπουργικού Συμβουλίου, δύνανται να διορίζωνται κατά τας διατάξεις του Νόμ. 1720/44 κυρωθέντος δια της υπ’ αριθ. 350/45 πράξεως του Υπουργικού Συμβουλίου, εις θέσεις, Διευθυντριών Εθνικών Αγροτικών Νηπιοτροφείων και εφ’ όσον αύται ήθελον συμπληρωθή δύνανται να διορίζωνται και ως Διευθύντριαι Εθνικών Παιδικών Σταθμών. Αι ανωτέρω διατάξεις ισχύουν, αν και εφ’ όσον δεν αντίκεινται εις τον Δημοσιοϋπαλληλικόν Κώδικα και εις τα κατωτέρω Β. Δ. 744/ 1960 και 285/1961.   Σελ. 144(α) 357-028  